खेल मैदान होने से कंप्यूटर मोबाइल तक ही सिमटकर रह गई है नई जनरेशन
}छोटे बच्चों के लिए भी खेलने को नहीं है पार्क
हरियाणा में आई सरकार द्वारा प्रदेश के युवाओं को खेलों में आगे बढ़ने का प्रोत्साहन करने का दावा किया जाता रहा है और युवा वर्ग का हौंसला बढ़ाने के लिए अपने भाषणों में इसकी चर्चा की जाती है। लेकिन पिंजौर शहर में सरकार के इस दावे पर आज तक किसी ने भी कोई अमल नहीं किया है। क्योंकि, पिंजौर शहर का युवा वर्ग आज शहर में कोई खेल के मैदान होने के कारण खेलों के लिए कंप्यूटर और मोबाइल तक ही सिमटकर रह गया है।
पिंजौर निगम के 3 वार्ड हैं, उनमें से 5 नंबर वार्ड की हाउसिंग बोर्ड कालोनी को छोड़कर केवल वार्ड 4 में ही छोटा सा पार्क है। जिसकी हालत इतनी बुरी है कि वहां खेलना तो दूर खड़ा होना भी मुश्किल है। पिंजौर के इन वार्डों में युवाओं के खेलने के लिए कोई भी खेल मैदान नहीं है। जबकि पहले नगरपालिका तो अब नगरनिगम की शहर में सैकंडों बीघा जगह है जिसकी करोड़ों की जमीन पर लोगों और भूमाफिया द्वारा कब्जे कर रखे हैं। जिन्हें खाली करवाने में पहले तो नगरपालिका ने कोई रुचि दिखाई अब ही उसे खाली करवाने में नगर निगम कोई कार्रवाई कर रहा है। स्थानीय अमरचंद धीमान, बलजीत सिंह, आरएस यादव और राजेश शर्मा आदि ने कहा कि हर वार्ड में सरकार की बहुत ज्यादा जगह है। अगर प्रशासन उसे खाली करवाकर वहां बच्चे के लिए पार्क या धर्मशाला आदि लोगों के लिए बनवा दें, ताे इससे होगा फायदा।
गौरतलब है कि करीब एक वर्ष पूर्व कालका विधायक लतिका शर्मा निगम प्रशासन को कहकर निगम के वार्ड 3 में तीन जगहों पर सर्वे करवाकर पार्क बनवाने के लिए प्रपोजल भी तैयार करने के लिए कहा था। जिसके लिए निगम के अधिकारियों ने सर्वे भी किया और एक फाईल भी तैयार की थी। परंतु आज एक वर्ष होने के बाद कुछ नहीं हो सका है। जब इस बारे में निगम के सचिव शर्मा से पूछा गया तो उन्होंने कहा कि पहले जेई प्रवीन मलिक ने इसकी फाइल बनाई थी उसके जाने के बाद वो फाइल नहीं मिली।
युवा वर्ग के अलावा अगर हम छोटे बच्चों की बात करें तो उन्हें भी खेलने के लिए अपनी जान जोखिम में ही डालनी पड़ रही है। क्योंकि, शहर में कोई भी पार्क नहीं है जहां पर बच्चे खेल सकें। इसलिए उन्हें अपने घरों के बाहर गली में ही जहां वाहनों की आवाजाही हर समय रहती है, वहीं पर खेलना पड़ता है।
ऐसे में दुर्घटना का हर समय खतरा बना रहता है।
hin_Deva hin_Deva hin_Deva hin_Deva hin_Deva hin_Deva hin_Deva